als_Latn dik_Latn sag_Latn
Alvaro Morata do të largohet nga Real Madridi gjatë kësaj vere, për shkak se nuk është zgjedhja e parë e trajnerit Zinedine Zidane.
Vet lojtari pas finales së Ligës së Kampionëve tha se dëshiron të qëndrojë në Real Madrid, por e pranoi se ka nevojë për të luajtur më shumë, duke e pranuar indirekt se do të largohet.
Tashmë për shërbimet e tij thuhet se janë të interesuara katër skuadra, Milan, Manchester United, Chelsea dhe Arsenal.
Por, sipas babait të lojtarit, Alfonso Morata, për të ka shprehur interesim vetëm një skuadër, Manchester United.
“E di si të sigurt se Manchester United është skuadra e vetme që po interesohet për Moratan”, tha Alfonso për Cadena Cope.
als_Latn als_Latn als_Latn als_Latn als_Latn